ddrg/super_eurlex huggingface dataset:
SL Uradni list Evropske unije L 196/38

SKLEP EVROPSKE CENTRALNE BANKE

z dne 6. februarja 2014

o imenovanju predstavnikov Evropske centralne banke v Nadzorni odbor

(ECB/2014/4)

(2014/427/EU)

SVET EVROPSKE CENTRALNE BANKE JE –

ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) ter zlasti člena 26(1), (2) in (5) Uredbe,

ob upoštevanju Sklepa ECB/2004/2 z dne 19. februarja 2004 o sprejetju Poslovnika Evropske centralne banke (2) in zlasti člena 13b.6 Sklepa,

ob upoštevanju naslednjega:

(1) V skladu s členom 26(5) Uredbe (EU) št. 1024/2013 Svet ECB imenuje štiri predstavnike Evropske centralne banke (ECB) v Nadzorni odbor, pri čemer nobeden izmed njih ne sme opravljati nalog, neposredno povezanih z monetarno funkcijo ECB.

(2) V skladu s členom 26(2) Uredbe (EU) št. 1024/2013 se pri imenovanju predstavnikov ECB v Nadzorni odbor upoštevajo načela uravnotežene zastopanosti obeh spolov, izkušnje in usposobljenost.

(3) Uredbo (EU) št. 1024/2013 je treba dopolniti v zvezi s postopkom za imenovanje štirih predstavnikov ECB v Nadzorni odbor, pogoji in postopkom za njihovo odstavitev ter pogoji, ki se uporabljajo za osebe, imenovane na te položaje –

SPREJEL NASLEDNJI SKLEP:

Člen 1

Imenovanje predstavnikov ECB v Nadzorni odbor

1. Štirje predstavniki ECB se v Nadzorni odbor imenujejo izmed uglednih in izkušenih oseb s področja bančnih in finančnih zadev.

2. Njihov mandat traja pet let in se ne more podaljšati. Z odstopanjem od tega pravila traja mandat prvih štirih predstavnikov ECB tri do pet let za prvo imenovanje.

3. Pogoji za zaposlitev štirih predstavnikov ECB, zlasti njihova plača, pokojnina in drugi socialni prejemki, so predmet pogodbe z ECB in jih določi Svet ECB na predlog Izvršilnega odbora.

4. Predstavniki ECB opravljajo svoje naloge polni ali krajši delovni čas v skladu s pogoji, določenimi v njihovih pogodbah z ECB. Ne smejo opravljati nobene pridobitne ali nepridobitne dejavnosti, razen če to odobri Svet ECB. Odobritev se ne more dati za dejavnosti, ki bi lahko vodile v nasprotje interesov z njihovim položajem članov Nadzornega odbora ali dajale vtis takšnega nasprotja interesov. Zlasti ne smejo opravljati nobene naloge za pristojni nacionalni organ, kot je opredeljen v členu 2 Uredbe (EU) št. 1024/2013.

5. Če predstavnik ECB v Nadzornem odboru več ne izpolnjuje pogojev za opravljanje svojih dolžnosti ali če je zagrešil hujšo kršitev, se lahko Svet ECB na predlog Izvršilnega odbora in po zaslišanju tega predstavnika ECB odloči, da ga odstavi s položaja.

6. Prosto mesto za položaj predstavnika ECB v Nadzornem odboru se zapolni z imenovanjem novega predstavnika v skladu s tem sklepom.

Člen 2

Začetek veljavnosti

Ta sklep začne veljati 6. februarja 2014.

V Frankfurtu na Majni, 6. februarja 2014 Predsednik ECB Mario DRAGHI

(1) UL L 287, 29.10.2013, str. 63.

(2) UL L 80, 18.3.2004, str. 33.
(4)

V skladu s členom 4(4) Uredbe (EU) št. 1299/2013 bi morali Komisija in zadevna država članica določiti prispevek iz Evropskega sklada za regionalni razvoj za čezmejne programe ter programe za morske bazene v okviru evropskega instrumenta sosedstva, ki spadajo na področje uporabe Uredbe (EU) št. 232/2014 Evropskega parlamenta in Sveta (3), in v okviru instrumenta predpristopne pomoči (v nadaljnjem besedilu: IPA II), ki spadajo na področje uporabe Uredbe (EU) št. 231/2014 Evropskega parlamenta in Sveta (4). Ker zneski prispevka iz Evropskega sklada za regionalni razvoj za čezmejne programe ter programe za morske bazene v okviru evropskega instrumenta sosedstva še niso dogovorjeni, so v tem sklepu določeni le zneski za IPA II.
„—

32013 R 1296: Uredba (EU) št. 1296/2013 Evropskega parlamenta in Sveta z dne 11. decembra 2013 o Programu Evropske unije za zaposlovanje in socialne inovacije (‚EaSI‘) in spremembi Sklepa št. 283/2010/EU o ustanovitvi Evropskega mikrofinančnega instrumenta Progress za zaposlovanje in socialno vključenost (UL L 347, 20.12.2013, str. 238). Lihtenštajn je izvzet iz sodelovanja v tem programu in finančnega prispevka zanj. Norveška sodeluje samo v osi EURES programa in finančno prispeva zanjo.“;
„Predsednik vlade“ Aksyonov je Zimo 3. marca 2014 imenoval za novega vodjo krimske varnostne službe (SBU), v kar je ta privolil. Pomembne informacije, vključno s podatkovno zbirko, je predal ruski obveščevalni službi (SVR). Te informacije so zajemale podatke o aktivistih na Trgu neodvisnosti in zagovornikih človekovih pravic s Krima. Imel je pomembno vlogo pri preprečevanju ukrajinskim oblastem, da bi nadzirale ozemlje Krima.

Odgovoren je za del ruske vojaške prisotnosti na Krimu, ki spodkopava suverenost Ukrajine in je krimskim oblastem pomagala preprečevati javne demonstracije proti prizadevanjem za „referendum“ in priključitev Rusiji.

Poveljnik južnega vojaškega območja Rusije. Sile južnega vojaškega območja so nameščene na Krimu. Odgovoren je za del ruske vojaške prisotnosti na Krimu, ki spodkopava suverenost Ukrajine in je krimskim oblastem pomagala preprečevati javne demonstracije proti prizadevanjem za „referendum“ in priključitev Rusiji.

Viacheslav Ponomariov Vyacheslav Vladimirovich Ponomariov (Вячеслав Владимирович Пономарёв)

datum rojstva 2.5.1965, Sloviansk

Samooklicani župan mesta Slaviansk. Ponomarev je Vladimira Putina pozval, naj pošlje ruske sile, da zaščitijo mesto, zatem pa še, naj jim dobavi orožje. Pristaši Ponomareva so sodelovali pri ugrabitvah (zajeli so ukrajinsko poročevalko Irmo Krat in poročevalca za Vice News Simona Ostrovskega; oba sta bila pozneje izpuščena. Zajeli so vojaške opazovalce, napotene na podlagi dokumenta OVSE s srečanja na Dunaju).
Pravice intelektualne lastnine

vsi patenti, pravice do uporabe izumov, uporabni modeli, avtorska in sorodne pravice, znamke, storitvene znamke, trgovska imena, imena podjetij in domen, pravice do trgovske preobleke ali oprave, pravica do dobrega imena ali tožbe zoper zavajajoče označevanje (passing off), pravica do zaščite pred nelojalno konkurenco, pravica do modelov, pravice v zvezi z računalniškimi programi, pravica izdelovalca podatkovnih zbirk, pravice do varstva topografije, moralne pravice, pravice do zaupnosti podatkov (vključno s strokovnim znanjem in poslovnimi skrivnostmi) in vse druge pravice intelektualne lastnine, ki so registrirane ali neregistrirane in vključujejo vse vloge za takšne pravice ali njihovo podaljšanje ali razširitev, ter vse podobne ali enakovredne pravice ali oblike zaščite kjer koli po svetu.
SKLEP SVETA

z dne 25. novembra 2013

o sklenitvi Sporazuma o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami ter Ukrajino

(2014/228/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 172 v povezavi s členom 218(6)(a) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta,

ob upoštevanju naslednjega:

SPREJEL NASLEDNJI SKLEP:

Člen 1

Sporazum o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami ter Ukrajino se odobri v imenu Evropske unije.

Besedilo Sporazuma je priloženo temu sklepu.

Člen 2

Predsednik Sveta v imenu Unije pošlje uradno obvestilo iz člena 17(1) Sporazuma (1) in opravi naslednjo uradno obvestitev:

„Zaradi začetka veljavnosti Lizbonske pogodbe 1. decembra 2009 je Evropske unija nadomestila in nasledila Evropsko skupnost in od tega dne izvršuje vse pravice in prevzema vse obveznosti Evropske skupnosti. Zato se v besedilu Sporazuma sklicevanja na ‚Evropsko skupnost‘ ali na ‚Skupnost‘, kjer je to primerno, razumejo kot sklicevanje na ‚Evropsko unijo‘ ali ‚Unijo‘“.
(1)

Treba je razširiti sodelovanje držav pogodbenic Sporazuma EGP, da se vključi Uredba (EU) št. 1288/2013 Evropskega parlamenta in Sveta z dne 11. decembra 2013 o uvedbi programa „Erasmus+“, program Unije za izobraževanje, usposabljanje, mladino in šport, ter o razveljavitvi sklepov št. 1719/2006/ES, 1720/2006/ES in 1298/2008/ES (1).
(1)

Odnosi med Evropsko unijo in Ukrajino se razvijajo v okviru evropske sosedske politike (ESP) in vzhodnega partnerstva. Sporazum o partnerstvu in sodelovanju med Unijo in Ukrajino je začel veljati 1. marca 1998. Dvostranski politični dialog in gospodarsko sodelovanje sta se dodatno razvijala v okviru pridružitvenega načrta EU-Ukrajina, sprejetega 23. novembra 2009. Sporazum o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum o pridružitvi), ki vključuje poglobljeno in celovito območje proste trgovine (DCFTA), je bil dosežen s pogajanji v obdobju od 2007 do 2011 in parafiran leta 2012. Dne 21. novembra 2013 je kabinet ministrov Ukrajine odločil, da začasno prekine podpis Sporazuma o pridružitvi. Vendar je po odstopu ukrajinske vlade februarja 2014 sedanja ukrajinska vlada izrazila pripravljenost za podpis Sporazuma o pridružitvi v bližnji prihodnosti. Evropski svet je 6. marca 2014 v svoji izjavi o Ukrajini razglasil svojo zavezo, da kmalu podpiše vsa politična poglavja iz Sporazuma o pridružitvi in da enostransko sprejme ukrepe, ki bodo Ukrajini omogočili bistvene koristi od DCFTA. Predlog uredbe Evropskega parlamenta in Sveta v ta namen je Komisija sprejela 11. marca 2014.
(17)

Medtem ko ostajajo za te stranke izvzetja iz razširjene dajatve, odobrena v skladu s členom 7(1) uredbe o izvzetju, nespremenjena, je treba sklice na te stranke posodobiti. Preglednica 5 Prejšnji sklic Sprememba Dodatna oznaka TARIC Cannondale Europe BV Hanzepoort 27, NL-7575 DB Oldenzaal Novo ime je: Cycling Sports Group Europe B.V. A686 4Ever s.r.o. 2. Května 267, CZ-742 13 Studénka Novi naslov je: Moravská 842, 742 13 Studénka, Češka. A558 Canyon Bicycles GmbH Koblenzer Strasse 236, DE-56073 Koblenz Novi naslov je: Karl-Tesche-Str. 12, 56073 Koblenz, Nemčija. A856 Kellys Bicycles sro Krajinská 1 SK-92101 Piešt'any Novi naslov je: Slnečná cesta 374, 922 01 Veľké Orvište, Slovaška. A551 Madirom PROD SRL Bd. Liviu Rebreanu nr. 130 RO-300748 Timișoara, Timiș Nova ime in naslov sta: S.C. Madirom Prod S.R.L., Strada Stefan Procopiu Nr. 1, 300647 Timisoara, Judet Timis, Romunija. A896 Intercycles SA, F-85000 La Roche sur Yon, Francija Nova ime in pravna oblika sta: Arcade Cycles S.A.S. 8065 Veronese Luigi S.N.C. di Veronese Paolo e Elisabetta – Cicli Roveco Via Umberto I, 508 I-45023 Costa di Rovigo, Italija Nova ime in pravna oblika sta: Cicli Roveco di Veronese Paolo & C. S.A.S. A402 Cobran snc di Perrino Agostino & C., Via Zingarina, 6 I-47900 Rimini, Italija Nova ime in pravna oblika sta: Cobran S.R.L. A246 Schwinn-Csepel Kerékpárgyártó és Forgalmazó Rt. Duna Lejáró 7 H-1211 Budapest Nova ime in naslov sta: Csepel Bicycle Manufacturing and Sales Company LTD., Duna Lejáró 7, H-1211 Budapest, Madžarska. A555 MICMO/Gitane, F-44270 Machecoul Novo ime je: Manufacture Française Du Cycle. 8963 Metelli di Staffoni Mario & C.S.A.S. Via Trento 68 IT-25030 Trenzano (BS) Novo ime je: Metelli di Metelli Maria Rosa E C. S.A.S. A979 Vizija Sport d.o.o. Tržaška cesta 87 b, SL-1370 Logatec Novi naslov je: Tržaška cesta 77, 1370 Logatec, Slovenija. A630 Euro Bike Products ul. Starołęcka 18 PL-61-361 Poznan Novi naslov je: ul. Ostrowska 498, 498A, 61-324 Poznań, Poljska. A849 Speedcross di Torretta P. e C. snc – Corso Italia 20 – I-20020 Vanzaghello (MI), Italija Novo ime je: Speedcross di Torretta Luigi E C. s.n.c. A163 Code X Sp. z o.o. Olszanka 109, PL-33-386 Podegrodzie Novo ime je: Skilledbike Sp. z o.o. A966 Gruppo Bici Srl – Via Pitagora 15 – I-47023 Cesena Nova pravna oblika je: Gruppo Bici S.p.A. 8005 Bohemia Bike Okružní 110, Hlincova Hora CZ-373 71 Rudolfov Novi naslov je: Okružní 697, 370 01 České Budějovice, Češka. A605 Novus Bike s.r.o. Hlavní 266 CZ-747 81 Otice Novi naslov je: Vančurova 2985/20, 746 01 Opava 1, Češka. A553
SL Uradni list Evropske unije L 89/6

SKLEP SVETA

z dne 18. novembra 2013

o sklenitvi Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi strani o okvirnem sporazumu med Evropsko unijo in Hašemitsko kraljevino Jordanijo o splošnih načelih za sodelovanje Hašemitske kraljevine Jordanije v programih Unije

(2014/163/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 217 v povezavi s členom 218(6)(a) ter prvim pododstavkom člena 218(8) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta,

ob upoštevanju naslednjega:

(1) Protokol k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi strani o okvirnem sporazumu med Evropsko unijo in Hašemitsko kraljevino Jordanijo o splošnih načelih za sodelovanje Hašemitske kraljevine Jordanije v programih Unije (v nadaljnjem besedilu: Protokol) je bil v imenu Unije podpisan dne 19. decembra 2012.

(2) Protokol bi bilo treba odobriti –

SPREJEL NASLEDNJI SKLEP:

Člen 1

Protokol k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi strani o okvirnem sporazumu med Evropsko unijo in Hašemitsko kraljevino Jordanijo o splošnih načelih za sodelovanje Hašemitske kraljevine Jordanije v programih Unije (v nadaljnjem besedilu: Protokol) se odobri v imenu Unije (1).

Člen 2

Predsednik Sveta v imenu Unije pošlje uradno obvestilo iz člena 10 Protokola (2).

Člen 3

Ta sklep začne veljati na dan sprejetja.

V Bruslju, 18. novembra 2013 Za Svet Predsednica C. ASHTON

(1) Protokol je bil objavljen v UL L 117, 27.4.2013, str. 2, skupaj s sklepom o podpisu.

(2) Generalni sekretariat Sveta bo v Uradnem listu Evropske unije objavil datum začetka veljavnosti Protokola.
(1)

Pogajanja o reviziji Sporazuma STO o vladnih nabavah (v nadaljnjem besedilu: GPA iz leta 1994) so se začela januarja 1999 na podlagi člena XXIV:7(b) in (c) GPA iz leta 1994.
(4)

S Sklepom Odbora (3) št. 2/2003 je bilo ustanovljenih več delovnih skupin, potrebnih za uporabljanje prilog k Sporazumu, med njimi delovna skupina za zaščito označb porekla (ZOP) in za zaščito geografskih označb (ZGO), in določene so bile njihove pristojnosti. V skladu s Prilogo k navedenemu sklepu je bila glavna naloga delovne skupine za ZOP in ZGO raziskati vzajemno zaščito ZOP in ZGO.
(1)

Za proizvode iz Direktive 2001/95/ES, ki so v skladu z nacionalnimi standardi, ki prevzemajo evropske standarde in so bili pripravljeni v okviru navedene direktive, se domneva, da so varni glede tveganj, zajetih v standardih.
(2)

Direktiva 2007/59/ES Evropskega parlamenta in Sveta (2) določa nekatera splošna pravila o izdaji spričeval strojevodjem, da se odpravijo razlike na nacionalni ravni, kar bi pripomoglo k uresničitvi ciljev politik Unije o prostem gibanju delavcev, pravici do ustanavljanja in svobodi opravljanja storitev v okviru skupne prometne politike, s tem pa bi se strojevodjem olajšala mobilnost med državami članicami. To zlasti zajema povezanost nacionalnih registrov za dovoljenja in spričevala strojevodjev.
(25)

Stopnja dajatve, predlagana za leto 2010, je bila 8 % vplačil spletnih stav na konjske dirke. Izračunana je bila na podlagi finančnih podatkov za leto 2008 ter je ustrezala razmerju med stroški obveznosti javne službe in skupnim zneskom vseh vplačil spletnih in fizičnih stav na konjske dirke. Namen te stopnje dajatve je bil, da se pri financiranju dejavnosti javne službe enako obremenijo združenje PMU in drugi ponudniki stav na konjske dirke. Stopnjo te dajatve je bilo mogoče spremeniti glede na gibanje stroškov obveznosti javne službe in vplačil stav na konjske dirke, običajno po naslednji formuli: L0142014SL210120131129SL0002.00017171Izjava držav članic EUDržave članice EU, ki uporabljajo sklep Sveta EU glede operacij EU za krizno upravljanje, v katerih sodeluje Gruzija, si bodo prizadevale, kolikor to dopuščajo njihovi notranji pravni sistemi, v čim večji meri opustiti kakršne koli zahtevke do Gruzije zaradi telesne poškodbe, smrti svojega osebja, škode ali izgube kakršnih koli sredstev, ki so v njihovi lasti in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo:povzročilo osebje iz Gruzije pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, alipovzročila uporaba kakršnih koli sredstev, ki so v lasti Gruzije, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje iz Gruzije pri uporabi teh sredstev.L0142014SL210120131129SL0002.00027271Izjava GruzijeGruzija, ki uporablja sklep Sveta EU glede operacij EU za krizno upravljanje, si bo prizadevala, kolikor to dopušča njen notranji pravni sistem, v čim večji meri opustiti kakršne koli zahtevke do katere koli druge države, sodelujoče v operaciji EU za krizno upravljanje, zaradi telesne poškodbe, smrti svojega osebja, škode ali izgube kakršnih koli sredstev, ki so v njeni lasti in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo:povzročilo osebje pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, alipovzročila uporaba kakršnih koli sredstev, ki so v lasti držav, sodelujočih v operaciji EU za krizno upravljanje, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje pri uporabi teh sredstev. V priglasitvi je bilo sicer predvideno, da naj bi ta stopnja ostala v razponu [7–9 %]. Z zgornjo formulo bi za leto 2012 na podlagi finančnih podatkov za leto 2010 dobili 8-odstotno stopnjo (glej točko 113 obrazložitve tega sklepa).
(8)

Da bodo lahko države članice uporabile ustrezen režim testiranja na trihinelo pri zakolu in da ne bo ogrožen status gospodarstva, v katerega so namenjeni domači prašiči za pleme in proizvodnjo, bi bilo treba informacije o uradnem priznanju gospodarstva, iz katerega izvirajo živali, s katerimi se trguje, in ki uporablja nadzorovane pogoje bivanja iz člena 8 Uredbe (ES) št. 2075/2005, vključiti v vzorec veterinarskega spričevala za trgovino znotraj Unije s prašiči, ki je določen kot vzorec 2 v Prilogi F k Direktivi 64/432/EGS.
SL Uradni list Evropske unije C 461/18

SKLEP SVETA

z dne 12. decembra 2014

o sprejetju stališča Sveta o predlogu spremembe proračuna Evropske unije št. 6 za proračunsko leto 2014

(2014/C 461/10)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,

ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) in zlasti člena 41 Uredbe,

ob upoštevanju naslednjega:

— proračun Unije za proračunsko leto 2014 je bil dokončno sprejet 20. novembra 2013 (2).

— Komisija je 17. oktobra 2014 predložila predlog spremembe proračuna št. 6 k splošnemu proračunu za proračunsko leto 2014.

— Komisija je 4. decembra 2014 predložila predlog z dopolnilnim pismom k predlogu spremembe proračuna št. 6 k splošnemu proračunu za proračunsko leto 2014 –

SPREJEL NASLEDNJI SKLEP:

Edini člen

Svet je stališče o predlogu spremembe proračuna Evropske unije št. 6 za proračunsko leto 2014, kakor je bil spremenjen z dopolnilnim pismom, sprejel 12. decembra 2014.

Celotno besedilo si je mogoče ogledati na spletišču Sveta http://www.consilium.europa.eu/ ali ga od tam prenesti.

V Bruslju, 12. decembra 2014 Za Svet Predsednik S. GIANNINI

(1) UL L 298, 26.10.2012, str. 1.

(2) UL L 51, 20.2.2014, str. 1, s popravki v UL L 111, 15.4.2014, str. 96, UL L 124, 25.4.2014, str. 30, in v UL L 322, 7.11.2014, str. 1.
(66)

Posebni pogoji za ribiška plovila, ki opravljajo dejavnosti v vodah Salomonovih otokov, so določeni v dovoljenju za ribolov, tj. ribolovno obdobje, vrste rib, ki se lovijo, ribolovna območja in drugi pogoji. Plovila pod zastavo Salomonovih otokov imajo dostop do arhipelaških vod, zakupljeno ladjevje pod njihovo zastavo in ladjevje, ki dejavnost opravlja na podlagi dvostranskih/večstranskih sporazumov, pa imata dostop do ribolovnega napora z zaporno plavarico v izključni ekonomski coni Salomonovih otokov, kot to na regionalni ravni ureja in omejuje shema ribolovnih dni na plovilo (VDS). Za plovila za ribolov s parangali ali plovila, ki dejavnost opravljajo v arhipelaških vodah, so ukrepi za ohranjanje in upravljanje določeni v dovoljenju za ribolov. Za plovila za ribolov z ribiško palico so ukrepi za ohranjanje in upravljanje določeni v dovoljenju za ribolov.
(24)

Pomen učinkovitega mehanizma sodelovanja je treba preučiti v okviru neuradnega sodelovanja med Saint Vincentom in Grenadinami ter Trinidadom in Tobagom. Kot je opisano v uvodni izjavi 22 ter v skladu z informacijami, ki so jih organi Saint Vincenta in Grenadin predložili med obiskom Komisije maja 2014, vsa njihova ribiška plovila, ki opravljajo dejavnosti na območju ICCAT, iztovarjajo ali pretovarjajo le v pristaniščih Trinidada in Tobaga. Sodelovanje med Saint Vincentom in Grenadinami ter Trinidadom in Tobagom je le neuradno, izmenjava informacij pa zelo omejena. Saint Vincent in Grenadine od Trinidada in Tobaga enkrat letno prejmejo ladijske dnevnike svojih ribiških plovil za celotno obdobje dvanajstih mesecev. Saint Vincent in Grenadine nimajo deklaracij o iztovarjanju in pretovarjanju. Organi Saint Vincenta in Grenadin od Trinidada in Tobaga tudi ne prejmejo ali zahtevajo nobenih poročil o inšpekcijah. Trinidad in Tobago je od Saint Vincenta in Grenadin zahtevala, naj potrdijo dokumente ICCAT o statistiki ulova za veleokega tuna in mečarico za ribe, ki jih ulovijo plovila pod zastavo Saint Vincenta in Grenadin ter iztovarjajo v pristaniščih Trinidada in Tobaga. Iz javno dostopnih informacij (spletišče ICCAT) z dne 20. maja 2014 je razvidno, da Saint Vincent in Grenadine niso registrirani pri sekretariatu ICCAT, kot to zahtevata priporočili ICCAT št. 01-21 in 01-22, da bi lahko potrdili dokumente o ulovu. Na podlagi navedenega je jasno, da gre za resno pomanjkanje učinkovitega sodelovanja med tretjimi državami in regionalnimi organizacijami za upravljanje ribištva, zaradi česar je lahko neučinkovit vsak ukrep za preiskovanje, zagotavljanje povratnih informacij ali spremljanje morebitnih ribolovnih dejavnosti IUU.
(7)

Prav tako bo Združeno kraljestvo še naprej sodelovalo pri tistih aktih in določbah schengenskega pravnega reda, ki jih je že lahko izvajalo in so bili, čeprav gre za akte in določbe s področja policijskega in pravosodnega sodelovanja v kazenskih zadevah, sprejete pred začetkom veljavnosti Lizbonske pogodbe, spremenjeni z aktom, ki se uporablja za Združeno kraljestvo, sprejetim po začetku veljavnosti Lizbonske pogodbe in ki se zato zanje uporablja člen 10(2) Protokola št. 36. Navedeno velja za Sklep Izvršnega odbora z dne 16. septembra 1998 (3) o mehanizmu za ocenjevanje Schengenskega sporazuma, ki je bil spremenjen z Uredbo Sveta (EU) št. 1053/2013 (4) in za člene 48 do 53 Konvencije iz leta 1990 o izvajanju Schengenskega sporazuma z dne 14. junija 1985, kot tudi za Konvencijo o medsebojni pravni pomoči v kazenskih zadevah med državami članicami Evropske unije (5) in njen protokol (6), ki so bili spremenjeni z Direktivo 2014/41/EU Evropskega parlamenta in Sveta (7). Enako velja za Sporazum med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (8), ki je bil spremenjen s Protokolom o pridružitvi Kneževine Lihtenštajn k temu sporazumu (9) (v nadaljnjem besedilu: Sporazum z leta 2008 o pridružitvi Švice k schengenskemu pravnemu redu).